কেন এই পরিস্থিতি তৈরি হল বাংলাদেশে? তার ব্যাখ্যায় তিনি বলেছেন, পরিস্থিতি তৈরি হল প্রশাসনের প্রতি সাধারণ্যে বাড়তে থাকা অনাস্থা থেকে। সড়ক দুর্ঘটনা মারাত্মক চেহারা নিয়েছিল বাংলাদেশে। বেপরোয়া ড্রাইভিং, বাসে বাসে রেষারেষি, ট্রাফিক আইন লঙ্ঘন, পুলিশি নিষ্ক্রিয়তা, নানা অভিযোগে ক্ষোভ বাড়ছিল সাধারণ্যে। তার সঙ্গে পাল্লা দিয়ে বাড়ছিল সড়ক দুর্ঘটনায় মৃতের সংখ্যা। প্রায় গোটা বাংলাদেশ বলতে শুরু করেছিল, সড়ক দুর্ঘটনা বা দুর্ঘটনায় মৃত্যু নয়, এ সব আসলে ‘সড়ক হত্যা’।